Desember 2012 – romanza.co.za
'n Terugblik – 2012
by Alta Cloete aan December 31, 2012 0 Kommentaar
by Linelle Venter aan December 24, 2012 0 Kommentaar
Van die Romanza skrywers,
wens ons al ons lesers 'n
wonderlike feestyd toe!!
Annetjie gesels met ons!
by Linelle Venter aan December 18, 2012 0 Kommentaar
Annetjie van Tonder het gou kom inloer en ons meer vertel van haar nuutste boek.
Hoe het die storie ontstaan?
Ons het so twee jaar gelede saam met my swaer en skoonsus in Golden Gate gaan vakansie hou. Dit was 'n salige week wat diep in my geheue vasgelê is. Daardie lieflike sandsteenkranse met die goue rosigheid as die son sak, is die groot Skepperhand se skildery. Mens kan maar net kyk en bewonder.
Toe kom speel die gedagte aan 'n storie wat daar moet afspeel. En wat beter as 'n plantkundige wat ook artikels vir natuurtydskrifte skryf en materiaal bymekaar maak vir 'n koffietafelboek. Lees meer
by Linelle Venter aan December 16, 2012 0 Kommentaar
Vertel ons ietsie oor Boks vol soentjies..
Mens is so geneig om etikette om iemand se nek te hang, veral wanneer jy hoor watse tipe werk hy doen . Daarom het ek 'n karakter geskep wat alles behalwe die grotman tipe is. Jonker is 'n bloemis. Hy werk heeldag met blomme en weet hoe om 'n vrou goed te laat voel. Lees meer
by Linelle Venter aan December 13, 2012 0 Kommentaar
Die invloed van die gesin waarin jy grootword, die mense waarmee jy jou omring, het 'n groot invloed op 'n mens en bepaal in 'n groot mate die koers waarin jou lewe beweeg. Toe ek met Lana Liebenberg se storie in Waar liefde lê begin het, was die idee glad nie dat ek ook haar twee broers se storie sal vertel nie, maar hulle het net eenvoudig 'n lewe van hulle eie gekry en moes ek net hulle verhale ook vertel. Lees meer
Surene loer weer na die sterk gesig in die raam. Sy mond lyk streng. Dit lyk nie of hy enige nonsies sal vat nie. Volgens Tronèl kan hy streng en beneuk wees, maar het tog 'n baie sagte hart. Lees meer
by Linelle Venter aan December 6, 2012 0 Kommentaar
Kort voor ses klop Steven aan haar kantoordeur. "Celeste, hier is twee mans wat jou wil spreek. Ek dink hulle is musikante, want hulle het twee swart tasse by hulle."
"Dis vreemd," sê sy toe sy saam met Steven ontvangs toe loop.
"Goeiemiddag. Jy moet Celeste wees?" groet die oudste van die twee mans haar in Portugees. "Ek is Manuel de Sousa en dis Josy Castello. Ek speel trekklavier en hy 'n Portugese kitaar."
"Goeiemiddag. Dis alles goed en wel dat julle musiek maak, maar wat kan ek vir julle doen?"
Manuel lag. "Nee, dis 'n kwessie van wat ons vir jou kan doen." Lees meer
Proestukkie: Elsa Winckler: Heldergeel dag
by Linelle Venter aan December 3, 2012 0 Kommentaar
Henry swaai om strand toe. Daar is 'n geraas in sy ore, asof die branders om hom breek. Vrees vou 'n vuis om sy lugpyp en vir 'n oomblik wil hy naar word.
"Moet nou nie ontsteld word voor ons nie weet wie dit was nie," paai Ian en trek Lana onder sy blad in. "Henry, gaan jy vir ons uitvind …"
"Henry, wag," sê Nick ook agter hom, maar Henry is reeds op pad deur die malende massa op die strandgebied. Angstigheid stu op in sy keel en hy moet sluk om nie te skree nie. Wat de hel soek sy naby haaie? Het die vroumens dan geen verstand nie?
Hy loop met lang treë tussen die mense deur. Sy elmboë beur vir hom en pad oop en hier en daar kry hy ergerlike kyke, maar daaraan steun hy hom nie. Hy moet by haar uitkom sodat hy haar nek kan omdraai. Van alle belaglike goed … Lees meer